הוועדה לביטחון לאומי, כנסת 25, פרוטוקול מספר 81, 2023-10-30 00:00

צביקה פוגל: בוקר טוב

צביקה פוגל:  התכנסנו כאן לדיון על תקנות כלי הירייה (הכשרה) (הוראת שעה), התשפ"ד-2023

צביקה פוגל:      למי שעדיין לא הפנים, אני מניח שאין כאלה אבל אני מרגיש חובה כן להזכיר את זה, אנחנו במלחמה

צביקה פוגל:  אנחנו במלחמה נכון לרגע זה בשלוש חזיתות – בלבנון, בעזה וביהודה ושומרון

צביקה פוגל:  אם אני אדייק, אנחנו בארבעה מאמצים כי המאמץ הצפוני הוא בשתי זירות, הוא גם בלבנון וגם בסוריה

צביקה פוגל:  גם בסוריה על הגבול וגם בסוריה בעומק מדינת סוריה

צביקה פוגל:  אני חייב לומר לכם שכשקמתי הבוקר וראיתי את ההישגים של כוחות הביטחון גם בעזה, גם בלבנון, גם בסוריה, גם בג'נין וגם בשכם, זה בהחלט נתן לי הרגשה שנכנס לי אוויר לריאות

צביקה פוגל:  אם עד עכשיו הייתי מתחת למים חסר אוויר כי עדיין ההלם, האבל והכאב וחוסר היכולת לראות את התמונות הוציא ממני כל טיפת אוויר שהייתה קיימת, אני באיזושהי תחושה שהאוויר חוזר

צביקה פוגל:  יש אפילו איזושהי סיבה להיות קצת גאים היום בבוקר בדרך בה הצלחנו להרים את עצמנו מאותה שבת ארורה של ה-7 באוקטובר ואיך שאנחנו נראים היום אל מול אויב שעצם קיומו הוא פשע

צביקה פוגל:  אני כבר לא רוצה לדבר על מה הוא עושה

צביקה פוגל:      על מנת להיות מוכנים בתוך הזירה הפנימית שאנחנו כולנו מקווים שלא יקרה בה כלום, עשינו מספר פעולות גם בוועדה וגם במשרד לביטחון לאומי במהלך שלושת השבועות שחלפו כדי לחזק את תחושת הביטחון גם באופן מעשי וגם באופן תודעתי לאזרחי מדינת ישראל

צביקה פוגל:  תגברנו כיתות כוננות שלא היו, כמעט 700 כיתות כוננות ולרובן אפילו יש נשק ארוך והן מאורגנות ומתאמנות

צביקה פוגל:  העצמנו את היכולת של הפרט לקבל נשק בעצם זה שדנו מחדש בתקנות ובתבחינים, את חלקם הקלנו כדי שיותר אנשים יוכלו לאחוז נשק אבל עדיין אנשים שאנחנו חושבים שהם ראויים והיעילות שלהם תהיה משמעותית

צביקה פוגל:      בזירה הזאת, עשינו פנימית את כל מה שאפשר נכון לרגע זה כדי לאפשר לה להתקיים במידת ביטחון כזו או אחרת אבל מסתבר, תוך כדי נגינה, שצריך לעשות גם תיקונים כאשר אחד התיקונים הוא להוריד מאותם גורמים שלא היו מורגלים לטפל בכל כך הרבה אנשים שרוכשים נשק פרטי

צביקה פוגל:  אם עד היום דיברנו על משהו בסדרי גודל של בין 10,000 בשנת 2021 ל-30,000 נגיד ב-2023, אנחנו מדברים עכשיו על כמעט 150,000 מגישי בקשות שחלקם יגיעו בשלב כזה או אחר לאותם מדריכי ירי ולאותם מטווחים

צביקה פוגל:  אני מזכיר לכולנו שחלק ממדריכי הירי גויסו והמטווחים הם מטווחים מצומצמים, לפחות אלה שאנחנו רוצים שהם יהיו מטווחים רשמיים

צביקה פוגל:      כדי לאפשר למערכת לשרוד את הלחץ בלתי נסבל שקיים עכשיו שם, הוגשה לנו בקשה להוראת שעה שתכליתה להקל על הלחץ הקיים ובעצם מה שהוראתה שעה הזו אומרת זה שכל אלה שכבר יש להם נשק, הם כבר ותיקים עם נשק, כבר ביצעו את הכשרת היסוד ונדרשים עכשיו רק לעשות הכשרת ריענון, להם נדחה את הכשרת הריענון

צביקה פוגל:  נדמה לי שזאת בקשה נכונה ולגיטימית

צביקה פוגל:  אנחנו נשמע ממנהל האגף לרישוי כלי ירייה מר אבישר פירוט לגבי הצעדים שנעשו

צביקה פוגל:  מיד לאחר מכן נקריא את הצעת הוראת השעה כדי שנוכל לאפשר אותה

צביקה פוגל:      עד כאן הפתיח

ישראל אייכלר: תודה לאדוני היושב ראש

ישראל אייכלר:  אני אומר כמה מילים בקצרה

ישראל אייכלר:  ראשית, מאז פרוץ הלחימה קיבלנו כ-175,000 בקשות חדשות לקבלת רישיון לנשיאת כלי ירייה פרטי

ישראל אייכלר:  אלה כמובן מספרים פנומנליים

ישראל אייכלר:  אמר היושב ראש בצדק ששנת 2022 הייתה שנה חריגה עם היקפי הפעילות הגבוהים ביותר שנמדדו אי פעם, כאשר בשנה שלמה היו לנו 42,000 בקשות

ישראל אייכלר:  לכן אפשר להבין ש-175,000 בקשות בטווח של כשלושה שבועות, זה מספר גבוה מאוד

ישראל אייכלר:      נקודה נוספת

ישראל אייכלר:  הסיבה למספרים הגדולים, אלה בעצם שני משתנים מרכזיים

ישראל אייכלר:  משתנה אחד הוא כמובן מצב המלחמה והרצון של האדם הפרטי להתחמש בכלי ירייה על מנת להגן על משפחתו, על קהילתו וכולי

ישראל אייכלר:  זה משתנה אחד ברור לכולנו על רקע אירועי ה-7 באוקטובר

ישראל אייכלר:  אבל יש כאן משתנה נוסף והוא הרחבת התרחיבים שבוצעה כאן בוועדה והרחיבה משמעותית את פוטנציאל הזכאות למאות אלפים נוספים שעד היום לא היו בטווח הזכאות

ישראל אייכלר:  לכן שני המשתנים האלה ביחד גורמים להיקפים הגדולים

ישראל אייכלר:      אני לא אכנס לפעילות האגף אבל אני אומר שמיום פרוץ הלחימה פועלים במתכונת חירום ומפעילים את כלל המחוזות במלוא הקיטור

ישראל אייכלר:  בנוסף, פתחנו חמ"לים ייעודיים שתפקידם לייצר מה שנקרא פעילות מוגברת ברישוי הפרטי בכל מיני מנגנונים וסמכויות שהגדרנו והאצלנו, אפילו כאן בכנסת

ישראל אייכלר:  מה שנקרא פעיל חמ"ל שמנוהל על ידי האגף אבל משובצים בו עובדי הכנסת ועושים פעילות מבורכת מאוד

ישראל אייכלר:  לימור ואני ביקרנו בו הבוקר וראינו והתרשמנו מקרוב אחר פעילותם

ישראל אייכלר:  זה מבורך מאוד וזה חלק מהמצרף הכולל של המאמץ האגפי להגביר את פעולות הרישוי שבשורה התחתונה מתכתבים עם האינטרס הלאומי, עם הגברת הביטחון בזירת ביטחון הפנים וכולי וכולי

קרן דהרי: מה עושה החמ"ל הזה?     

ישראל אייכלר: פתחנו מספר חמ"לים שהייעוד שלהם הוא זה

ישראל אייכלר:  אני לא אכנס כאן ספציפית לכנסת אלא אני אומר את הרעיון המסדר

ישראל אייכלר:  בסופו של דבר כל החמ"לים מקבלים בקשה גולמית שהאזרח מגיש ובודקים אותה מקצה לקצה

ישראל אייכלר:  ראשית בודקים את הנושא של תנאי סף, בודקים את הנושא של עמידה בתבחין מזכה

ישראל אייכלר:  לכל תבחין מזכה יש אימותים נדרשים שאני לא אכנס אליהם

ישראל אייכלר:  בודקים תקינות של מה שנקרא עמדות משטרה ובריאות ולאחר מכן עושים טיפול מקצועי על פי הנהלים

ישראל אייכלר:  אני רוצה לעצור כאן אבל הם בעצם מסייעים לנו משמעותית ומאפשרים לנו להגדיל את התפוקה בצורה משמעותית וכמובן לעשות את זה בצורה מבוקרת ומנוטרת, בניהול סיכונים ברור

ישראל אייכלר:  אנחנו לא מקנים להם סמכויות של פקידי רישוי אבל מאפשרים להם לבצע מנעד רחב של פעולות תחת פיקוח ובקרה של אנשינו

ישראל אייכלר:      ברשותכם, אני אעבור לנושא הישיבה

ישראל אייכלר:  מאז פרוץ הלחימה ניטרנו את כל הרישיונות שבעצם פג תוקפם במחזור החיים הרגיל

ישראל אייכלר:  עשינו מיפוי מאוד ברור ואני אעבור עליו בקצרה ואחר כך התמקד בנושא הדיון

ישראל אייכלר:      כידוע לכם תוקף הרישיון ברישוי הפרטי הוא תמיד לשלוש שנים, גם ברישוי הפרטי וגם לרישיונות ארגונים, מאבטחים ואחרים

ישראל אייכלר:  בעצם ביצענו מיפוי של כל שרשרת הפעילות הרגילה שבתום כל חודש מגיעה לפרקה

ישראל אייכלר:  יש את הנושא של רישיון שפג תוקפו אחרי שלוש שנים והוא טופל על ידינו

ישראל אייכלר:  כלומר, כל הנושא של הארכת תוקף הרישיונות, על פי חוק זאת סמכות של השר לביטחון לאומי וזה נקבע בתקנה לאחר התייעצות עם שר הביטחון, גובש על ידינו בשבוע שעבר, אושר והופץ כנדרש

ישראל אייכלר:      במסגרת אותה תקנה נתנו מענה לשתי סוגיות מרכזיות: ראשית, רישיונות שפג תוקפם בתקופה של אוקטובר עד דצמבר 2023, ושנית, נתנו מענה לסוגייה נוספת

ישראל אייכלר:  יש לנו מדריכי ירי ומפקחי מטווח שהרישיון שלהם הוא גנרי

ישראל אייכלר:  כלל הרישיונות מתחדשים ומסתיימים במועד קבוע מכיוון שאנחנו מטפלים בהם מקצועית כקבוצה

ישראל אייכלר:  יש כ-4,400 אנשים בשתי הקבוצות האלה

ישראל אייכלר:  תוקף הרישיון שלהם מסתיים ב-31 בדצמבר השנה

ישראל אייכלר:  גם אותם הכנסנו לתקנה של השר ובסופו של דבר את כלל הרישיונות שציינתי, הארכנו בתקנה שכבר הופעלה בשישה חודשים, מה שנקרא שישה חודשים דיפרנציאליים

ישראל אייכלר:  אלה דברים שכבר בוצעו

צביקה פוגל: ברשותך, שאלה

צביקה פוגל:  מי שתוקף הרישיון שלו פג ב-30 בספטמבר, מה הוא עושה?     

ישראל אייכלר: נתנו לזה מענה בדיעבד והארכנו את תוקף הרישיון בהתאמה בשישה חודשים

ישראל אייכלר:  הייתה לנו כאן בעיה משפטית

ישראל אייכלר:  הם לא בתוך התקנה

צביקה פוגל: כי התקנה שאושרה על ידי המשרד הייתה אוקטובר, נובמבר, דצמבר

ישראל אייכלר: לפני שהייעוץ המשפטי יתייחס, אני אומר משהו

ישראל אייכלר:  אנחנו קיבלנו החלטה ניהולית אבל כשנכנסנו למערכה, דבר ראשון היה להתייחס לרישיונות שכבר פג תוקפם ועשינו דבר פשוט

ישראל אייכלר:  הלכנו מספר חודשים אחורה ובעצם כל מי שפג תוקף הרישיון שלו בגלל שלא ביצע אימון ריענון או חידוש – באנו ואמרנו שזה קהל פוטנציאלי ששגה בדרך אבל אנחנו לא רוצים למנוע ממנו את הזכות ולכן יצרנו מצב בנהלים פנימיים שלנו ואפשרנו להם מה שנקרא להתחבר לכלי ירייה, לבצע תקנת הכשרה ולהצטייד בנשק

ישראל אייכלר:  הוצאנו על זה הנחיות ברורות

ישראל אייכלר:  לא היה דרוש מהלך חקיקתי כי זה במסגרת הסמכויות שלנו, של ניהול מצב החירום

ישראל אייכלר:  פתרנו את הנושא כמה חודשים אחורה מאפריל עד היום

ישראל אייכלר:  עם חודש ספטמבר הייתה לנו בעיה נקודתית – תכף היועצת המשפטית תתייחס לזה – אבל זה מאחורינו

בר כהן לוי: אני רוצה לציין שכמו שנאמר התקנות לא נתנו מענה למי שהרישיון שלו פקע בספטמבר

בר כהן לוי:  התקנות האלה לא היו רטרואקטיביות

בר כהן לוי:  אנחנו דיברנו על רישיונות שפוקעים החל מה-31 באוקטובר, לשלושה חודשים הקרובים, וזה יוארך בחצי שנה

ישראל אייכלר: בנוסף לכף מיפינו קבוצות נוספות שמגיעות לפרקן

ישראל אייכלר:  אני אפרט בקצרה כדי לסבר את האוזן ולהעביר לכם מסר ברור ופשוט

ישראל אייכלר:  מיפינו כל דבר ועניין

ישראל אייכלר:  למשל, מאבטחים שפועלים תחת הרישיון של אגף מאבטחים חמושים, הם מחויבים על פי חוק לבצע אבחון כשירות נפשית שיש לו תוקף, על פי חוק, לשש שנים

ישראל אייכלר:  גם את הקבוצה הזאת מיפינו ונתנו לה מענה במסגרת חקיקה שהוסדרה בכנסת

ישראל אייכלר:      המסר שלי הוא פשוט

ישראל אייכלר:  עשינו מיפוי מסודר כולל זה שכל תקנה טופלה אל מול מה שנקרא הבסיס הנורמטיבי שלה ומה שהבאנו לכאן היום זה נושא מאוד מאוד ספציפי כי אלה בעצם תקנות ההכשרה 2018 שאושרו בוועדה המקבילה בשנת 2018 ולכן הסמכות להאריך אותן

ישראל אייכלר:  תכף תתייחס לזה היועצת המשפטית

ישראל אייכלר:  התמונה הכוללת היא מאוד ברורה

ישראל אייכלר:  מיפינו כל דבר ועניין עם רציונל ואני אומר מה הרציונל

ישראל אייכלר:      הרציונל הוא מאוד ברור

ישראל אייכלר:  חלק גדול מנושאי הנשק, ראשית, הם בצו 8, במילואים, ושנית, הם בעיסוקים שונים במשק ואין להם את הנגישות ואת היכולת לבצע את ההכשרה, את הכשירות או את הריענון במועד ואנחנו כמובן לא רוצים לפגוע בהם כי האילוץ ברור לכולנו, על מנת להוריד מהם את המתח ואת החשש שרישיונם יפוג ואנחנו ננקוט צעדים כפי שאנחנו מחויבים בחוק

ישראל אייכלר:  זו הסיבה שאנחנו נוקטים כאן גישה פרו אקטיבית, יוזמת, מיפינו את כל הדברים ונתנו להם הערכה מראש

ישראל אייכלר:      אני אציין נתון משלים

ישראל אייכלר:  המטווחים, שהם בעצם אותו מוסד שבו מתבצעות גם ההכשרות הראשונות וגם אימוני ריענון וכשירות, עמוסים בימים האלה עד לעייפה כי היקף הפעילות שנגזר מהאישורים החדשים שאנחנו נותנים הוא גבוה מאוד

ישראל אייכלר:       זו התמונה הכוללת

ישראל אייכלר:  המטרה שלנו היא לאפשר לכל אותם אנשים שנמצאים כרגע באילוצים, מילואים או צרכים אחרים של המשק, לדעת שהם על קרקע יציבה, הרישיון שלהם יוארך ובבוא הזמן הם יוכלו לחדש כנדרש

ישראל אייכלר:  מיותר לציין שאת כל המידע שכבר אושר – ומה שאני מקווה יאושר היום – אנחנו מדווחים לציבור בהודעות מסודרות גם באמצעות האתר המשרדי והפייסבוק המשרדי

ישראל אייכלר:  מתווכים להם את המידע על מנת לייצר הרגעה

ישראל אייכלר:      עד כאן באופן כללי

צביקה פוגל: חברי הכנסת, האם אתם רוצים להעיר משהו או לשאול שאלה?     

חמד עמאר: אני רוצה להתייחס לאנשים שלא עשו ריענון והם לא כלולים כאן בחוק

חמד עמאר:  אחד שלא שקיבל את המכתב בזמן ולא הלך ועשה ריענון ולקחו לו את הנשק

חמד עמאר:  למה אנחנו לא מכניסים כאן את כל אלה?     

ישראל אייכלר: טופל

חמד עמאר: כמה זמן טופל מי שלא עשה ריענון?     

ישראל אייכלר: חצי שנה אחורה

ישראל אייכלר:  אני אומר את זה בפשטות

ישראל אייכלר:  אפריל עד אוקטובר, פרוץ הלחימה – כל מי שלא עשה אימון ריענון או לא עשה חידוש כנדרש, צריך לציין שהוא לא ביצע תקנות

ישראל אייכלר:  אפשר לומר הרבה דברים אבל הוא לא ביצע תקנות

חמד עמאר: אנחנו יודעים איך עובד הדואר שלנו

חמד עמאר:  מכירים אותו

ישראל אייכלר: אנחנו לא הלכנו למקום של התחשבנות

ישראל אייכלר:  אנחנו נקטנו גישה של הבנת הסיטואציה ובאנו ואמרנו דבר פשוט

ישראל אייכלר:  כל מי שחצי שנה אחורה לא עשה את הפעילויות האלה, שלחנו להם הודעות ברורות ופשוטות האומרות נא לגשת לעשות איקס ו-ואי, על מנת שישלימו את תקנת ההכשרה

ישראל אייכלר:  הדבר הזה טופל על ידינו כי בעצם היכולת בחקיקה היא לטפל במה שהוא קדימה ולא מאחורה

חמד עמאר: טוב מאוד

ישראל אייכלר: כל מה שאחורה, ביצענו מיפוי והדברים האלה כבר בוצעו הלכה למעשה

נאור שירי: אמרתי ואני אומר גם לפרוטוקול שהאגף עושה

נאור שירי:  כמי שכל פעם שוכח לעשות ריענון האגף שולח גם מסרונים וגם מתקשר

נאור שירי:  מי שלא עשה ריענון זה בעייתי ולכן אמרתי שהיו צריכים לעשות על ספטמבר

נאור שירי:       שאלה לגבי ההרחבה ובטח עכשיו כאשר מכניסים טונות של אנשים, חלקם פחות מוכשרים או יותר מוכשרים, לשימוש בכלי ירייה

ישראל אייכלר: זה לא ליסוד

ישראל אייכלר:  לא מי שמקבל נשק חדש

נאור שירי: אני יודע

נאור שירי:  אמרתי, זה מחוץ לנושא

נאור שירי:  אני חושב שצריך לשקול להכניס עוד ריענונים או הכשרות כי יש המון אנשים שהולכים לקבל רישיון ואין להם מושג איך לירות באקדח

נאור שירי:  הליך ההוצאה במטווח הראשוני הוא ממש LOW של ה-LOW

נאור שירי:  חלילה, לא מעליב

נאור שירי:  אתם מכירים את זה

נאור שירי:  אנחנו נייצר כאן אלפי ועשרות אלפי אנשים שהיכולת שלהם לפגוע במטרה היא אפסית

נאור שירי:  17 אחוזים, 20 אחוזים פוגעים

נאור שירי:  האם זה נשקל?     

צביקה פוגל: ההערה הזאת הגיעה גם לאוזניי ואני נסעתי לראות שני מקומות שמספקים נשק, אחד זה נשק הצפון והשני הוא באזור שלידי, באיילת השחר

צביקה פוגל:  השאלה ששאלתי את המדריכים - בהמשך להערה שלך – כמה אנחנו מקלים, מחפפים היום בהכשרה

צביקה פוגל:  אמרו לי שלנשק חדש, אפילו לא בדקה

צביקה פוגל:  מחויבים בין שלוש לארבע שעות - הם מקבלים בין שלוש לארבע שעות את ההכשרה שלהם

צביקה פוגל:  שיעור, מטווח

צביקה פוגל:  ברוב המקומות הם גם מקבלים מספר אקדחים לעשות עליהם את האימון כדי שיוכלו להחליט איזה אקדח מתאים להם לרכישה

צביקה פוגל:  עוד לפני שהם בכלל רוכשים אקדח

צביקה פוגל:  אני חייב לציין את זה לטובה

חמד עמאר: בגלל העומס בו אנחנו נמצאים עכשיו, האם אנשים מקבלים את ההכשרה הראויה

חמד עמאר:  אתה יכול להיות קרבי ואתה יכול להיות רובאי 12 ובחיים שלך לא החזקת אקדח ולא ירית באקדח שהוא משהו אחר לגמרי מאשר נשק ארוך

חמד עמאר:  לכן הנושא הזה חשוב מאוד וחשובה כל ההכשרה

חמד עמאר:  אנחנו עכשיו מחלקים הרבה נשק והרבה נשק יהיה ברחובות ואנשים לא יהיו מוכשרים ויכולים לגרום לאסון

חמד עמאר:  אנחנו לא רוצים לראות את האסון הזה

נאור שירי: היום יש ריענון פעם בשנה, נכון?     

ישראל אייכלר: אני אפרט את זה בקצרה

ישראל אייכלר:  אני אתאר בקצרה את המצב הקיים וככל שנדרשת בחינה - אנחנו כן בוחנים – זה נושא שהוא מורכב מדי מכדי לסכם אותו כאן

ישראל אייכלר:       תקנת ההכשרות שבעצם גובשה כאן בכנסת מדברת על הכשרה ראשונית של ארבע וחצי שעות

ישראל אייכלר:  בארבע וחצי השעות האלה יש מפרט ברור שמוגדר ויש מה שנקרא מבנה אחיד וגנרי של מערך השיעור שהוא מנוהל על ידי האגף גם מבחינת המצגת וכולי, במהלכו הם עוברים הדרכה עיונית של שעתיים, הם יורים 100 כדורים, 20 מהם הם גם מבחן מעשי

ישראל אייכלר:  בסוף ההכשרה יש מה שנקרא גם מבחן עיוני

ישראל אייכלר:  זאת תקנת ההכשרות

ישראל אייכלר:  הכשרה ראשונית של ארבע וחצי שעות

נאור שירי: כמה נפסלו במבחן המעשי?     

ישראל אייכלר: אין לי כרגע נתונים

ישראל אייכלר:  אני לא רוצה לשלוף נתונים אבל 20 כדורים בהגדרה הם מבחן שהם חייבים לסיים אותו ב-80 אחוזים פגיעה במטרה

ישראל אייכלר:  לא באתי מוכן עם נתונים

חמד עמאר: יורים 50 כדורים

ישראל אייכלר: לא

ישראל אייכלר:  אני בקיא בדברים האלה

ישראל אייכלר:  בהכשרה ראשונית יורים 100 כדורים

ישראל אייכלר:  מתוכם 20 מוגדרים כמבחן

ישראל אייכלר:  זו תקנת ההכשרות

ישראל אייכלר:  אני בטוח בכך

ישראל אייכלר:      לגבי מבנה אימון ריענון

ישראל אייכלר:  אימון ריענון בתפיסה זאת תוספת שאנחנו הוספנו ב-2018 עם רציונל

ישראל אייכלר:  ב-2018 הרציונל היה שאנחנו מרחיבים את התבחינים ומכניסים אוכלוסיות נוספות כי עד 2018 במשך שנים רבות היה אימון הכשרה ואימון חידוש

ישראל אייכלר:  כלומר, מהכשרה לחידוש שלוש שנים לא נגעת בנשק

ישראל אייכלר:  אנחנו סברנו שזה לא נכון והכנסנו את אימון הריענון שבאופן כללי הוא מהיום הראשון של השנה השנייה

ישראל אייכלר:  עד היום האחרון של השנה השנייה יש לך טווח מאוד גדול של שנה שלמה שבמהלכה אתה חייב לבצע אימון ריענון שנמשך שעתיים ובמהלכו אתה יורה 50 כדורים

ישראל אייכלר:  זה אימון הריענון

חמד עמאר: לזה התכוונתי

חמד עמאר:  לא לאימון הראשוני

ישראל אייכלר: אני רוצה לומר דבר פשוט

ישראל אייכלר:  כאדם שצמח כל חייו על ירי, לחימה וכולי, אני מסכים לחלוטין וברור לגמרי שאדם שמבצע ירי בתדירות של אחת לשנה בכמות כזו, זה ממש מה שנקרא טיפה בים

ישראל אייכלר:  אבל צריך להבין שאנחנו מכוונים לאדם בסטנדרט הנמוך שמשתמש בזה לצורכי הגנה עצמית

ישראל אייכלר:        צריך לציין שכל אדם שנושא כלי ירייה ברישיון ורוצה לעשות חיזוקים, ויש כאלה רבים, יש לו סמכות מלאה להגיע למטווחים ולבצע

ישראל אייכלר:  רבים עושים את זה

ישראל אייכלר:  זה חוקי, זה תקין ויש קבוצות רבות שעושות זאת גם באופן פרטי וגם באופן קבוצתי

ישראל אייכלר:  הכול חוקי וזה מה שנקרא נתון לשיקול דעתו של האדם

ישראל אייכלר:  מה שהגדרתי זה תו התקן הרגולטורי שהגדרנו

ישראל אייכלר:  האם זה מספק? אני מסכים איתך לחלוטין

ישראל אייכלר:  גם אצלנו יש דעות שזה בעצם נמוך מדי וצריך להעלות את הרף

נאור שירי: עכשיו הרחיבו את זה לאנשים שירו שמונה כדורים בחיים שלהם הם יכולים להוציא נשק

ישראל אייכלר: לא

ישראל אייכלר:  אין דבר כזה

ישראל אייכלר:  אני לא מכיר דבר כזה

נאור שירי: רובאי 02

ישראל אייכלר: אין דבר כזה רובאי 02

ישראל אייכלר:  ברשותכם, אני לא רוצה להיכנס לשיח הזה

ישראל אייכלר:  אני רוצה לשמור על שיח ענייני של תקנת ההכשרות ולכן אני אומר שתקנת ההכשרות מייצרת רף מינימלי של בקיאות והכרת הנשק ותפעולו

ישראל אייכלר:  זה לא מוציא לוחמים

ישראל אייכלר:  זה מוציא אדם ברף של הגנה עצמית ברמה הבסיסית וככל שאדם מעוניין לשפר, עומדת לו הזכות המלאה

בר כהן לוי: ישראל אמר את רוב הדברים ואני רק אציין שמבחינתנו זה צעד משלים לתקנות כלי הירייה שפורסמו ברשומות בשבוע שעבר

בר כהן לוי:  התקנות ביקשו להאריך תוקף - של מי שפג תוקף הרישיון שלו החל מה-31 באוקטובר עד ה-31 בדצמבר - בחצי שנה

בר כהן לוי:  התקנות האלה באות לתת את המענה המשלים על מנת שנוכל באמת להאריך את תוקף הרישיון גם ביחס למי שנדרש לבצע חידוש ובעצם חלפו לו שלוש השנים מהמועד וגם למי שנדרש לעשות את הכשרת הריענון במשך השנה השנייה, שזה עכשיו מה שישראל הסביר לגבי זה

בר כהן לוי:  זו בעצם הבקשה שלנו, לדחות את זה בהלימה, שזה גם יהיה דיפרנציאלי, חצי שנה

בר כהן לוי:  זאת אומרת שמי שמסתיימת לו ב-31 באוקטובר התקופה שהוא יכול לבצע בה את ההכשרה, יוארך לו עד ה-30 באפריל

בר כהן לוי:  מי שמסתיימת התקופה ב-30 בנובמבר, יוארך לו עד 31 במאי

בר כהן לוי:  מי שמסתיימת התקופה ב-31 בדצמבר, יוארך לו עד 30 ביוני

צביקה פוגל: זה אומר שיש סיכוי שניפגש כאן גם באפריל?     

בר כהן לוי: הכול כמובן תלוי במצב הלחימתי

חמד עמאר: אני מקווה שלא נגיע לאפריל

צביקה פוגל: אני מת על האופטימיות שלך

בר כהן לוי: הכול כמובן תלוי במה שהאגף יסבור שהוא צריך לתקן

בר כהן לוי:  כרגע מדובר בחצי שנה שנותנת מענה

בר כהן לוי:  זו כרגע הדירקטיבה של השר לתקן את התקנות האלה

צביקה פוגל: תודה רבה

צביקה פוגל:  רגע לפני שנעבור לגלעד ונעבור על הצעת הוראת השעה, יש לנו שתי בקשות ב-זום ונאפשר להם

צביקה פוגל:  עורכת דין דבי גילד חיו מהאגודה לזכויות האזרח

נאור שירי: אתם לא רוצים לתת עוד חצי שנה בלי להגיע?     

בר כהן לוי: זאת בעצם חצי שנה שדוחה להם את הזמן

נאור שירי: לא

נאור שירי:  לתת להם עוד חצי שנה

דבי גילד חיו: אני מהאגודה לזכויות האזרח וקואליציית הארגונים שעוסקת בצמצום נשק במרחב הציבורי

דבי גילד חיו:  אני עליתי לדיון הזה, כמו בדיון הקודם, לגבי הארכה של משך התקופה של רישיונות שפג תוקפם שלא הגיעה לוועדה, בעיקר כדי להתריע על המציאות בפניה אנחנו ניצבים

דבי גילד חיו:  כרגע כולם עסוקים בציוד הציבור בנשק על רקע המלחמה ואירועי ה-7 באוקטובר וכל ההיסטריה

דבי גילד חיו:  מציידים בנשק מאות אלפי אנשים ותוך כדי זה מרחיבים את מי שזכאי לקבל נשק ואת כל הדברים שאמורים להגן על עלינו הציבור מפני אנשים בלתי כשירים

דבי גילד חיו:  הארכה אוטומטית לכל מי שפג תוקף רישיון הנשק בחצי שנה בלי שנבדק אם יש אנשים שאיבדו את כשירותם או אם יש איזושהי בעיה בהארכת רישיון הנשק שלהם, ועכשיו ויתור על חלק מההכשרה המאוד חשובה של הריענון גם בחודשים ארוכים

דבי גילד חיו:  עוד לא חתמתם על הצו הזה והיושב ראש כבר מדבר על כך שחצי שנה זה לא מספיק וכנראה שזה יהיה יותר

דבי גילד חיו:      אני באתי בעיקר להתריע על כך שנמצא את עצמנו אחרי מצב החירום הזה במצב שמאות אלפי אנשים שהכישורים שלהם לא ברורים לנו ב-100 אחוזים מסתובבים עם נשק

דבי גילד חיו:  כל ויכוח, כל מתח, כל דבר – אנחנו עלולים למצוא את עצמנו במצב שאנשים שולפים ומאיימים בנשק

דבי גילד חיו:  זה מעבר לדברים שהכרנו כבר קודם כמו איום על נשים, אנשים שמתאבדים, פשע, גניבת נשק

דבי גילד חיו:  נמצא את עצמנו במצב חדש, במציאות חדשה שאף אחד שיושב כאן בדיון הזה איננו לוקח אותה בחשבון

דבי גילד חיו:  כל הדבר הזה, זאת המציאות החדשה

דבי גילד חיו:       לסיום אני רוצה לומר עוד משפט אחד

דבי גילד חיו:  הגאווה הגדולה שאתם מביעים כאן ובתקשורת על חלוקת נשקים ועל ציוד האזרחים בנשקים היא לא גאווה אלא היא בושה

דבי גילד חיו:  היא בושה שאתם בעצם אומרים לציבור אנחנו לא יכולים לתת לכם ביטחון

דבי גילד חיו:  כוחות הביטחון לא יכולים לתת לכם ביטחון, תצטיידו ותגנו על עצמכם וזאת הדרך היחידה שאנחנו מציעים לכם כרגע

דבי גילד חיו:      תודה

צביקה פוגל: תודה לך על הדברים החשובים

צביקה פוגל:  גם אם אנחנו מאוד לא מסכימים איתם, עדיין חשוב לשמוע אותך ולהתחשב עד כמה שאפשר בדברים האלה

צביקה פוגל:       איציק צ'יפרוט, העמותה לקידום הנשק

איציק צ'יפרוט: בוקר טוב

איציק צ'יפרוט:  אני מתנצל שהגעתי ב-זום אבל בטח בתקופה הזאת אני מעדיף להישאר קרוב לעיר ובעבודה לאור תפקידי

איציק צ'יפרוט:  אני רוצה להתייחס דווקא לדברים האחרונים שנאמרו כאן בנושא הגידול בנשק והסכנות שמגיעות איתו

איציק צ'יפרוט:  אני חושב שדווקא הנתונים האלה כן נלקחים בחשבון וכאשר בוחנים אותם אחורה מבינים שמעורבות של נשק פרטי חוקי ברישיון היא לא גבוהה, לא באלימות כנגד נשים ולא בפשיעה

איציק צ'יפרוט:  כבר לפני הרחבת התבחינים הזאת שנעשתה באופן – אני יודע עד כמה הוא היה – מעמיק, חשוב וארוך, היו כ-200,000 כלי נשק במרחב

איציק צ'יפרוט:  אנחנו מדברים כרגע על תוספת של – להערכתי, ושוב, קטונתי מלהעריך – 85,000 כלי נשק שיצטרפו

איציק צ'יפרוט:  אני לא חושב שהדרמה היא גדולה כל כך ואני ממש לא מתחבר לחשש או להיסטריה שגוברת

איציק צ'יפרוט:  לטעמי אירועי 7 באוקטובר היו נוראיים

איציק צ'יפרוט:  הם לא היו סתם אירועים אלא הם היו מחרידים והנזק שקרה שם הוא עצום פי כמה וכמה מהאיום שיכולים לבצע עוד כמה כלי נשק פרטיים בנושא הזה

איציק צ'יפרוט:      אני רוצה להגיד עוד משפט

איציק צ'יפרוט:  אדוני היושב ראש, אתה חשבת שניפגש באפריל

איציק צ'יפרוט:  ואני חושב שאנחנו ניפגש בדצמבר כי למעשה אנחנו מאריכים את תוקף הרישיונות שיהיו כאן עד דצמבר פגי תוקף

איציק צ'יפרוט:  ישראל ציין 175,000 בקשות

איציק צ'יפרוט:  אני בספק אם עד דצמבר נסיים לראות את האישורים המותנים יוצאים לכל ה-175,000

איציק צ'יפרוט:  המטווחים כבר עכשיו בעומס ענק

איציק צ'יפרוט:  אני חושב שיהיה נכון להסתכל צעד אחד קדימה ולהאריך אותם בחצי שנה קדימה

איציק צ'יפרוט:  זאת אומרת, חצי שנה לחצי שנה קדימה ולא שלושה חודשים כי אנחנו נמצא את עצמנו סביב עצמנו

איציק צ'יפרוט:  עד שהעומס באגף יסתיים, אנחנו יודעים שהוא עובר למטווחים והם לא יצליחו לעמוד בזה

איציק צ'יפרוט:      אני רוצה להזכיר שעד לפני חמש שנים או שש שנים אם אני לא טועה, אימוני הריענון בכלל לא היו קיימים

איציק צ'יפרוט:  עשינו את החידושים אחת לשלוש שנים, חיינו עם זה בשלום והכול היה בסדר

איציק צ'יפרוט:  לכן גם לא היה קורה כלום אם היו מוותרים פעם אחת על ריענון - באופן חריג וחד פעמי לאור מצב החירום - ומאפשרים לאנשים להסתפק באימון החידוש

איציק צ'יפרוט:  אנחנו לא יודעים מתי הם ישוחררו ממילואים, אנחנו שומעים על שלושה חודשים, על שמונה חודשים, על שנה אבל אין לנו מושג מה יהיה

איציק צ'יפרוט:  אני חושב ששלושה חודשים זה זמן שהוא קצר מדי ואני בספק מאוד גדול

איציק צ'יפרוט:      אם אנחנו כבר בפורום הזה, הייתי שמח לשמוע האם מתוך ה-175,000 שהוגשו יש לנו איזושהי אינדיקציה לגבי הבקשות

איציק צ'יפרוט:  זאת אומרת, היכן אנחנו עומדים וכמה מהבקשות האלה באמת מתקבלות וכמה הן ריאליות

איציק צ'יפרוט:  אני מניח שאנשים שלא זכאים מגישים כי הם גם קצת מבולבלים וגם זה היה מהיר

איציק צ'יפרוט:  אני שואל כדי לסבר את האוזן ולדעת איפה אנחנו עומדים כי יכול להיות שכל מה שאנחנו אומרים כאן הוא לא נכון

איציק צ'יפרוט:      בהזדמנות זאת אני רוצה לשבח את האגף

איציק צ'יפרוט:  אנשים פונים אלינו ואומרים שעשו להם ראיון טלפוני בשעה 9:00 או ב-10:00 בלילה

איציק צ'יפרוט:  אנשים מרגישים שעובדים ושמתאמצים

איציק צ'יפרוט:  עומס הבקשות הזה הוא פסיכי בעיניי ואני חושב שהאגף עושה מעל ומעבר

איציק צ'יפרוט:  גם הגישה ויוזמת האגף להרחיב ולהאריך את התוקף, זה משהו שלא ראינו בעבר

איציק צ'יפרוט:  אני חושב שזאת רוח חדשה ואני רק רוצה לברך ולהגיד תודה בשם הציבור אותו אני מייצג גם בנושא הזה

איציק צ'יפרוט:  תודה

צביקה פוגל: תודה רבה לך על הפנסים הקטנים שהדלקת לנו לבחון את המציאות

צביקה פוגל:  בהחלט תודה רבה

בני פרץ: כבודו, אנחנו רואים כבר משומר החומות, ועל זה צריך לשבח גם את יושב ראש הוועדה וגם את השר לביטחון לאומי שעוד אז לחמו לפתוח את הנושא של הנשקים ואקדחים לאזרחים שיכולים

בני פרץ:  מה שראינו ב-7 באוקטובר, אנשים שאם הם לא היו עם האקדח שלהם וירדו להילחם בגבורה, ומי שהצליח להרוג ולהגיע לנשק גם של המחבל ולקחת אותו ולהשתמש בו, אלה נתנו גם את חייהם והם לחמו ואם לא, האסון היה עוד יותר גדול

בני פרץ:      יש אנשים שהם בגיל מסוים ויכולים להיות בשנות ה-50 אבל היו לוחמים בצבא

בני פרץ:  לא עשו מילואים הרבה זמן אבל צריך לתת להם להילחם

בני פרץ:  הם ידעו להילחם

בני פרץ:  אם הם באים לבקש, שאלתי אותה ומה היא אומרת לי? משרד הבריאות הוא זה שקובע להם בנושא הזה

בני פרץ:  אני חושב שצריך לתת יותר אימון כי יש אנשים שלא היו במילואים תקופה ארוכה ולכן צריך לאמן אותם יותר אבל הם ידעו לירות

בני פרץ:  האנשים האלה עם נשקים, אנשים עם אחריות, הם יכולים להציל גם בעת צרה גם אם יקומו עלינו מבפנים כמו בשומר חומות ויותר גרוע

בני פרץ:  הם יכולים להיות בתוך הארץ

צביקה פוגל: תודה רבה בני

צביקה פוגל:  תודה

צביקה פוגל:  הערה חשובה

בני פרץ: אני חושב שהלוחמים האלה, גם שאיבדו וגם שנשארו בחיים, מגיע להם לקבל עיטור גבורה

צביקה פוגל: תודה

צביקה פוגל:  בהחלט

ליאור אדרי: אדוני היושב ראש, אם אפשר לתקן כמה טעויות רווחות שאנחנו אומרים אותן בכל ועדה וחבל שהן ממשיכות להיאמר

ליאור אדרי:  כל מבקש רישיון, מהרגע שהוא מגיש את הבקשה ועד הרגע שהרישיון שלו מסתיים, נבדק כל חודש על ידי משרד הבריאות ועל ידי משטרת ישראל, כשירות בריאותית ומסוכנות פלילית

ליאור אדרי:  יכולה לנוח דעתם

ליאור אדרי:  אנחנו לא מוותרים כאן על שום בדיקה בנושא הזה ואלה בדיקות על פי חוק

ליאור אדרי:  זה מה שקבוע בחוק כלי הירייה

ליאור אדרי:  את הטעות הזאת בואו נוריד מהשולחן

ליאור אדרי:  אף אחד כאן לא ממשיך להחזיק ברישיון מבלי שאנחנו יודעים אם הוא כשיר בריאותית או יש לו מסוכנות פלילית

ליאור אדרי:  הדבר היחידי שאנחנו עושים כאן, אנחנו מאריכים את תוקף הרישיון ומאפשרים לו שלא לבצע מטווח

ליאור אדרי:  אני מזכירה שהרבה מאוד ממחזיקי הרישיון שלנו כרגע יושבים תחת אש במקלטים, מפונים מהבתים שלהם

ליאור אדרי:  זה לא מצב שבו אנחנו נבקש ממישהו להגיע למטווח ולבצע ריענון שהוא גם כך יעשה מתוך אחריות אישית

ליאור אדרי:  כרגע המדינה צריכה כאן להבין שיש אנשים תחת אש

ליאור אדרי:      לגבי השאלה שנשאלה כאן

ליאור אדרי:  יש כאן איזשהו סילוף או אי הבנה, לגבי גיל מבקש

ליאור אדרי:  כל עוד הבן אדם עובר את תנאי הסף הקבועים בתקנות, עומד בתבחין, מצליח להוכיח את עמידתו בתבחין שקבוע בתקנות, הוא נבדק כמו שאמרתי על ידי שני הפרמטרים האלה

ליאור אדרי:  הגיל כאן לא רלוונטי

ליאור אדרי:  כל עוד הוא מוכיח עמידה בכל מה שצריך בתנאי החוק והתקנות, הוא יקבל רישיון

צביקה פוגל: תודה רבה על ההבהרות

בר כהן לוי: לאור הדברים שנאמרו, אם אפשר עוד חידוד נוסף

בר כהן לוי:  התקנות שמונחות כעת על שולחן הוועדה ולא התקנות שהותקנו ב-26 באוקטובר, לא פוטרות את החובה לעמוד לא בתנאי סף ולא בתבחין

בר כהן לוי:  בתקנות התבחינים שהוועדה אישרה לפני כשבוע וחצי יש סעיפים ספציפיים שקובעים חובה על אדם שחל שינוי בעניינו באחד מתנאי הסף או חדל להתקיים בעניינו תבחין, להודיע באופן מיידי למשרד וכל הפרוצדורות ממשיך ומפורטות

בר כהן לוי:  אבל התקנות האלה לא פוטרות מהדברים האלה

בר כהן לוי:  רציתי רק לחדד את זה

קרן דהרי: אם אפשר להתייחס לפני שמתחילים לקרוא את התקנות ולעבור עליהן, כי זה באמת יותר הפן הטכני של העניין

קרן דהרי:  כבוד היושב ראש התחיל את דבריו ואמר שאנחנו במלחמה וכולנו כאן, גם בדיון לגבי התבחינים, יצאנו מנקודת הנחה שיש כאן תחושה קשה של פגיעה בביטחון האישי ושאנחנו נותנים מענה לעניין הזה

קרן דהרי:  אבל יש כאן עוד היבט שעלה גם סביב השולחן כאן, שעדיין נדרש לוודא שאין פגיעה באזרחים וזה מאוד מרגיע לדעת שאכן יקפצו התרעות שנוגעות גם למסוכנות ברמה הרפואית או מבחינת המשטרה שקובעת בעניין הזה קביעות שהאגף מחויב בהן לצורך שלילת הרישיון

קרן דהרי:  אנחנו עומדים כאן בסיטואציה שיש כאן הצטברות גם של הרחבת התבחינים, גם של הארכת התוקף באופן אוטומטי וגם של היעדר הכשרות כמו שנעשה כאן

קרן דהרי:      לכן שמחתי לשמוע שהאגף עשה מיפוי של הקבוצות הרלוונטיות לעניין הזה אבל אני חושבת שאי אפשר לקבל החלטה בתחום הזה לפני שנשמע מפי האגף את הנתונים וביקשתי אותם גם מבעוד מועד ברמה הזאת של על כמה אנשים אנחנו מדברים עכשיו שלא יוכלו לעבור את ההכשרות

ישראל אייכלר: נציג את זה

קרן דהרי: האם מדובר ב-400, האם מדובר ב-4,000, ב-40,000 וזאת כדי שנבין את העניין הזה כי פה כאשר דיברנו על רף מאוד מאוד מינימלי של לירות 20 כדורים מתוך 100 לבחינה בהכשרה ראשונית ועוד 50 בהכשרת ריענון, כדאי שנבין את התמונה ונדע היכן אנחנו עומדים

ליאור אדרי: אני רוצה להבהיר משהו

ליאור אדרי:  אנחנו עוסקים כאן היום בהכשרת ריענון ובהכשרת ריענון האיש לא נדרש להוכיח תבחין

ליאור אדרי:  אין כאן עניין של הוכחת תבחין

קרן דהרי: לא, יש לנו את ההצטברות של הדברים מכוח כמה סטים של תקנות במקביל

ליאור אדרי: כתנאי לחידוש הרישיון או הרשאה, הוא נדרש לעבור מטווח במהלך השנה השנייה

ליאור אדרי:  לפי התקנות כיום

צביקה פוגל: אנחנו יודעים על כמה אנשים מדובר? לכמה אנשים אנחנו דוחים עכשיו?     

ישראל אייכלר: אני אציג את זה בקצרה

ישראל אייכלר:  הוצאנו את הנתונים ממערכות המידע

ישראל אייכלר:  מרבית ההקלה נוגעת לרישוי הפרטי

ישראל אייכלר:  באוקטובר יש 754 אזרחים שאם לא יבצעו את האימון, ייכנסו למסלול של ביטול רישיון

ישראל אייכלר:  בנובמבר יש 790 אזרחים ובדצמבר יש 813

ישראל אייכלר:  בין לבין יש גם קצת מה שנקרא פרטים על מאבטחים כי מאבטח על פי תקנת ההכשרות אמור לבצע פעמיים בשנה אימון ריענון על פי נהלי האגף אבל ההשפעה הגדולה, המספרים הגדולים, היא על אזרחים באופן מצטבר

ישראל אייכלר:  לא עשיתי את החישוב המדויק אבל 800 כפול שלוש, סדר גודל של כ-2,500 אנשים בהם עסקינן שבעצם במידה והתקנה לא תאושר, אנחנו פוגעים בהם

צביקה פוגל: תודה רבה

צביקה פוגל:  הערה חשובה כדי להבין את סדרי הגודל בשלם אנחנו מתכנסים

צביקה פוגל:  קרן, תודה

צביקה פוגל:  הערה חשובה

צביקה פוגל:       הקראה

גלעד נווה: תקנות כלי הירייה (הכשרה) (הוראת שעה), התשפ"ד-2023     בתוקף סמכותי לפי סעיפים 5ג(ב), 5ג(ג) ו-21(ב1) לחוק כלי הירייה, התש"ט-1949 ובאישור הוועדה לביטחון לאומי של הכנסת, אני מתקין תקנות אלה:     

גלעד נווה: על אף האמור בתקנה 3 לתקנות כלי הירייה (הכשרה) התשע"ח-2018 (להלן – התקנות העיקריות), הכשרת ריענון כהגדרתה בתקנות העיקריות, שנדרש לבצעה לפי תקנה 3(ג), (ד), (ה) או (ו), לפי העניין, בתקופה שמיום ז' בחשוון התשפ"ד (31 באוקטובר 2023) עד יום י"ט בטבת התשפ"ד (31 בדצמבר 2023), מוארכת בזאת התקופה לביצועה כדלהלן:     

גלעד נווה: (2)	הכשרת ריענון שנדרש לבצעה עד יום י"ז בכסלו התשפ"ד (30 בנובמבר 2023) – התקופה לביצועה מוארכת עד יום כ"ג באייר התשפ"ד (31 במאי 2023)

גלעד נווה:  (3)	הכשרת ריענון שנדרש לבצעה עד יום י"ט ב טבת התשפ"ד (31 בדצמבר 2023) – התקופה לביצועה מוארכת עד יום כ"ד בסיוןן התשפ"ד (30 ביוני 2023)

צביקה פוגל: לא בדקתי את התאריכים העבריים

צביקה פוגל:  אני מקווה שהם נכונים

קריאה: זה נבדק

צביקה פוגל: אם הם נבדקו והכול בסדר, בואו ניתן לרמי מעמותת מדריכי הירי לעלות מולנו ב-זום ולראות מה יש לו להגיד ואחר כך, אם לא יהיו הערות, נצביע

רמי קלויאט: אני קודם כל רוצה לומר מילה טובה לאגף

רמי קלויאט:  למרות כמויות הבקשות שגדלו מאוד, ממה שאני שומע האגף עומד יפה מאוד בלחצים וזמני ההמתנה אף התקצרו

רמי קלויאט:  אזרחים היום מקבלים רישיון באותו יום שעשו אימון ראשוני

רמי קלויאט:  עשו את האימון בבוקר ואחר הצוהריים מקבלים את הרישיון וזה יפה מאוד

רמי קלויאט:       למדריכי הירי תפקיד חשוב מאוד בימים אלה

רמי קלויאט:  הם בעצם הזרוע הביצועית של האגף במטווחים

רמי קלויאט:  הם תורמים רבות

רמי קלויאט:  חלקם כמובן במילואים בצבא, הם מדריכים חיילים, שוטרים, מתנדבים, כיתות כוננות ואת אלפי האזרחים שבאים למטווחים

רמי קלויאט:      אני רוצה לציין שקיים היום לחץ אדיר במטווחים

רמי קלויאט:  מדריכי הירי כמעט ולא יוצאים מהמטווח

רמי קלויאט:  הם עובדים במשמרות ומאמנים את האזרחים

רמי קלויאט:  אני חושב שצריך להודות להם על כך

רמי קלויאט:      העמותה בהחלט תומכת בהארכת תוקף הרישיונות

רמי קלויאט:  אנחנו חושבים שבימים אלה זה חשוב

צביקה פוגל: תודה רבה

צביקה פוגל:  הדברים שלך היו חשובים, גם המחמאות לאגף

צביקה פוגל:  בהחלט זה נותן עוד קצת רוח גבית לאנשים שעובדים היום

צביקה פוגל:  ביקרתי כבר בשני מקומות, גם בירושלים וגם בצפון בעפולה ומוחרתיים אני הולך לבקר בבאר שבע

רמי קלויאט: אם אני יכול, עוד הערה

רמי קלויאט:  אני עובד היום כמדריך פעיל במטווחים ואני יכול להגיד שהיכן שאני מדריך, לא מחפפים אלא נותנים אימון מלא לאזרחים שמגיעים לאימון הראשוני, לפי התקנות ועושים כל מה שצריך

רמי קלויאט:  אני יודע על מספר מקרים שאנשים שלא עמדו במבחנים הוזמנו שוב

רמי קלויאט:  לא קיבלו אישור והוזמנו ואני עשיתי להם אימון חוזר

רמי קלויאט:  אני חושב שהוועדה יכולה להיות רגועה בכיוון הזה

צביקה פוגל: תודה רבה

צביקה פוגל:  לא נהיה רגועים, אבל שמחים לשמוע את המלצתך

צביקה פוגל:       חבריי חברי הכנסת, מילות סיכום

קרן דהרי: אני רוצה להעיר הערה מהותית, בהמשך לדברים שאמרתי קודם

קרן דהרי:  אנחנו נמצאים בסיטואציה של הצטברות גם של הרחבת התבחינים וגם הארכות תוקף ולכן, כדי שנהיה ערוכים ליום שאחרי, והלוואי שהוא יגיע כמה שיותר מהר ונחזור לשגרה, יש כאן עניין של פוטנציאל סיכון לחיי אדם ואני לא רגועה

קרן דהרי:  כמו שהצעתי בדיון הקודם, אני חשבתי שנכון יהיה להכניס הוראה בתוך התקנות האלה - ואין לנו הסכמה בעניין הזה ואני משקפת את זה לוועדה – שבעצם האגף ידווח על ההשלכות שנובעות מהרחבת התבחינים ומההארכות במובן הזה גם של הקבוצות שכן עברו את ההכשרות, גם אלה שפטורות מכוח העניין הזה, וגם היבטים שנוגעים לשימוש לרעה ברישיון בנשק, בין אם זה להיבטים השגורים של אלימות במשפחה, בין אם זה לניסיונות אובדניים חלילה ודברים מהסוג הזה

קרן דהרי:  באופן הזה יש ולו בקרה מינימלית פרלמנטרית על הנושא

קרן דהרי:      אני עדיין עומדת מאחורי ההערה הזאת

קרן דהרי:  האכסניה כאן היא לא טריביאלית לגמרי

קרן דהרי:  זאת אומרת, המקום הנכון היה כן לאמץ את זה בתקנות התבחינים ואנחנו כבר אישרנו אותן כהוראת קבע ולא כהוראת שעה, אבל יש כאן פתח לעשות את זה ואני עדיין מפצירה בוועדה לשקול את העמדה הזאת

צביקה פוגל: אני מתחייב עכשיו שמיד בתום המלחמה אנחנו ניפגש שנינו ונראה איך אנחנו עושים את זה ביחד וכן נדון בזה כאן אצלנו בוועדה כדי לראות את המשמעויות של כל כך הרבה נשק ברחובות, כדי לדעת איך לפקח על זה או איך להקטין את הסיכון

קרן דהרי: זה אינטרס של כולם

קרן דהרי:  הם יכולים גם להיווכח בזה שיש כאן פוטנציאל אבל באמת הוא לא ממומש ולכן ברמת עלות תועלת עדיף לדאוג לקבוצה יותר נרחבת אבל אם לא, צריכים לשקול מחדש את כל העניין

קרן דהרי:  זו החלטה מינהלית הכי משמעותית שיש לה השלכות על חיי אדם וצריך לקבל אותה בכובד ראש

צביקה פוגל: לחלוטין

גלעד נווה: כאן אולי המקום לציין שלוועדה יש את הסמכות לבוא ולדרוש את הנתונים האלה

צביקה פוגל: יש לה גם את החובה, כי זה חלק מהפיקוח והבקרה

צביקה פוגל:  ברור

צביקה פוגל:  נכון מאוד

בני פרץ: כבודו, אני לא שאלתי את השאלה

בני פרץ:  הם מתאמנים גם בירי לילי? ירי לילי הוא שונה

צביקה פוגל: אנחנו כרגע לא מתעסקים בזה

צביקה פוגל:      כמה מילות סיכום לפני שנצביע

צביקה פוגל:  ישראל, אני מבקש להעביר לנו אחת לחודש את אותם נתונים

צביקה פוגל:  שמענו עכשיו כמה אנשים צריכים לעשות ואני אשמח לדעת כמה באמת באו לעשות

צביקה פוגל:  אם אפשר גם לתת לנו דוח על אפריל עד אוקטובר, לכמה אנשים הוארכו הרישיונות כי לא חידשו את הרישיונות

צביקה פוגל:  רק כדי שתהיה לנו איזושהי תמונת מצב שנוכל להציג אותה לעצמנו

צביקה פוגל:  אני כבר לא מדבר על הציבור אבל שאנחנו נדע היכן זה עומד

צביקה פוגל:  אלה נתונים מאוד חשובים

צביקה פוגל:      תראו, אין לי שום ספק שהדבר שאנחנו מנסים לעשות כאן יחד, חברי הכנסת יחד עם האגף ועם המשרד לביטחון לאומי, זה לנסות להתעמת עם המציאות המאוד לא נוחה

צביקה פוגל:  אין לי שום ספק שהיא לא נוחה לכולנו אבל נדמה לי שאחד הדברים החשובים שאנחנו עושים, אנחנו מחשבים את הסיכונים ומנסים לצמצם את מרחב הטעות שלנו

צביקה פוגל:  אין לי ספק שלא הכול הוא מושלם

צביקה פוגל:  גם כיפת ברזל היא לא 100 אחוזים ואת זה נוכחנו לדעת

צביקה פוגל:  אני מקווה שאנחנו באמת מצליחים לצמצם את מרחב הטעות ולחשב נכון את הסיכונים שאיתם אנחנו צריכים להתמודד אבל אני לא מתעלם מהמציאות

צביקה פוגל:  האויבים שאיתם אנחנו צריכים להתמודד, נאלצים להתמודד, נמצאים כמעט בכל מקום ואנחנו לא יכולים לתת לגורמי הביטחון להיות אחראיים על כל ה-100 אחוזים

צביקה פוגל:  היכן שאנחנו יכולים לקחת אחריות כאנשים פרטיים, חשוב שנדע לעשות את זה ושנהיה מיומנים

צביקה פוגל:      אני לא אוהב את זה, הייתי מאוד רוצה שבכל פינת רחוב יהיה שוטר או חייל שייתן לזה מענה אבל כל זמן שזה לא מתאפשר, אני חושב שחלה עלינו החובה לתת מענה מסוג אחר ונדמה לי שאנחנו עושים את זה בעת הזאת בצורה מושכלת

צביקה פוגל:  אני מקווה שלא ניווכח בזה שטעינו

צביקה פוגל:  מאוד לא הייתי רוצה שנהיה שם

צביקה פוגל:       לעצם העניין, לסיכום הדיון הזה, אנחנו צריכים לעשות הצבעה על קבלת התקנות החדשות לכלי ירייה, כל נושא ההכשרה (הוראת שעה), התשפ"ד-2023

צביקה פוגל:  מי בעד קבלת התקנות? מי נגד? אין נגד

צביקה פוגל:  מי נמנע? אין נמנעים

צביקה פוגל: התקנות אושרו     

צביקה פוגל: התקנות אושרו פה אחד

לאה גופר: שלושה בעד

צביקה פוגל: אני מאוד מודה לכם

צביקה פוגל:  התקנות ייכנסו לתוקף החל מהיום

צביקה פוגל:  תודה רבה